Πολίτικο ιτς πιλάφ με συκωτάκια
Πολίτικο ιτς πιλάφ με συκωτάκια, κουκουνάρι και σταφίδες μουλιασμένες σε μπράντι, ένα γευστικό πιάτο που δεν πρέπει να λείπει από το γιορτινό τραπέζι και όχι μόνο.
300 γρ. συκωτάκια αρνίσια ή κοτόπουλου, κομμένα σε κύβους, 3 φλιτζ. τσαγιού ρύζι Καρολίνα, 900 ml σπιτικός ζωμός κότας, 150 γρ. βούτυρο αγελάδος, 1 μέτριο κρεμμύδι, ψιλοκομμένο, 2 φρέσκα κρεμμυδάκια, ψιλοκομμένα, 50 γρ. κουκουνάρι, 50 γρ. σταφίδες μαύρες, μουλιασμένες σε 100 ml μπράντι, 4 κουτ. σούπας ελαιόλαδο, αλάτι, φρεσκοτριμμένο πιπέρι, ψιλοκομμένος άνηθος, για το γαρνίρισμα
Για το ιτς πιλάφ με συκωτάκια, σε μια κατσαρόλα ζεσταίνουμε σε δυνατή φωτιά το βούτυρο και το λάδι και σοτάρουμε το ξερό κρεμμύδι για 4 λεπτά, μέχρι να μαραθούν.Προσθέτουμε τα συκωτάκια και τα φρέσκα κρεμμυδάκια και τα σοτάρουμε για άλλα 4 λεπτά. Ρίχνουμε το κουκουνάρι, προσθέτουμε το ρύζι και σοτάρουμε για άλλα 3 λεπτά. Ρίχνουμε και τις σταφίδες με το κονιάκ, αλατοπιπερώνου- με, ανακατεύουμε (το ρύζι το ανακατεύουμε με πιρούνια για να αφρατέψει) και προσθέτουμε τον ζωμό ή νερό. Χαμηλώνουμε τη φωτιά και βράζουμε το φαγητό για 15-20 λεπτά.Κατεβάζουμε από τη φωτιά και σκεπάζουμε με μια πετσέτα για 10 λεπτάΠασπαλίζουμε το ιτς πιλάφ μας με τον άνηθο και σερβίρουμε.
Ρύζι